OpenLLM-France/wikimedia huggingface dataset:
# Niantic

* Aquest article tracta sobre una població dels Estats Units. Si cerqueu l'empresa nord-americana de videojocs, vegeu «Niantic, Inc.».
Niantic és una població dels Estats Units a l'estat d'Illinois. Segons el cens del 2000 tenia 738 habitants.

## Demografia

Segons el cens del 2000, Niantic tenia 738 habitants, 269 habitatges, i 200 famílies. La densitat de població era de 266,3 habitants/km².
Dels 269 habitatges en un 37,9% hi vivien nens de menys de 18 anys, en un 62,8% hi vivien parelles casades, en un 7,4% dones solteres, i en un 25,3% no eren unitats familiars. En el 21,6% dels habitatges hi vivien persones soles el 9,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,74 i el nombre mitjà de persones que vivien en cada família era de 3,18.
Per edats la població es repartia de la següent manera: un 31,2% tenia menys de 18 anys, un 7,3% entre 18 i 24, un 28,7% entre 25 i 44, un 19,5% de 45 a 60 i un 13,3% 65 anys o més.
L'edat mediana era de 33 anys. Per cada 100 dones de 18 o més anys hi havia 94,6 homes.
La renda mediana per habitatge era de 41.184 $ i la renda mediana per família de 42.500 $. Els homes tenien una renda mediana de 33.750 $ mentre que les dones 21.500 $. La renda per capita de la població era de 19.448 $. Aproximadament el 5,7% de les famílies i el 7,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Niantic». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 4 agost 2010].
* ↑ «Geographic Comparison Table- Niantic». American Fact Finder. Oficina del Cens dels Estats Units, 12-01-2010.
# Rabuni

Rabuni és la capital administrativa dels Camps de refugiats de la província de Tindouf, al sud-oest d'Algèria. Rabuni es troba al sud de la ciutat de Tindouf.
Rabuni és el centre de protocol i acollida de la RASD (República Àrab Saharaui Democràtica). És la seu dels diferents ministeris i oficines del Front Polisario i centre neuràlgic de la zona.
Hi ha un museu de la Guerra que conté tancs, bales, armes i mines usades durant la guerra entre el Sàhara occidental i el Marroc durant els anys que van de 1975 a 1991. També mostra la història de l'heroi nacional del Sàhara occidental Luali Mustafà Sayed qui va lluitar primer contra Espanya i després contra el Marroc.
El 22 d'octubre de 2011,al camp de refugiats de Rabuni, un grup d'assaltants va segrestar tres cooperants: el mallorquí Enric Gonyalons, de la Fundació Mudubat –amb seu a Bilbao–; Ainhoa Fernández, membre de l'Associació de Solidaritat amb el Poble Saharaui d'Extremadura i la italiana Rosella Urru.

## Referències

* Tres cooperants segrestats en el campament saharaui de Tindouf, a Algèria a Ara.cat
* La República Árabe Saharaui Democrática. El problema del agua Arxivat 2010-09-22 a Wayback Machine. a isf.es
# Chateaugay

Chateaugay és una població dels Estats Units a l'estat de Nova York. Segons el cens del 2000 tenia 798 habitants.

## Demografia

Segons el cens del 2000, Chateaugay tenia 798 habitants, 338 habitatges, i 209 famílies. La densitat de població era de 285,3 habitants/km².
Dels 338 habitatges en un 27,8% hi vivien nens de menys de 18 anys, en un 44,7% hi vivien parelles casades, en un 12,4% dones solteres, i en un 37,9% no eren unitats familiars. En el 32,5% dels habitatges hi vivien persones soles el 14,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,9.
Per edats la població es repartia de la següent manera: un 23,6% tenia menys de 18 anys, un 8,6% entre 18 i 24, un 28,2% entre 25 i 44, un 23,3% de 45 a 60 i un 16,3% 65 anys o més.
L'edat mediana era de 39 anys. Per cada 100 dones de 18 o més anys hi havia 86,5 homes.
La renda mediana per habitatge era de 34.000 $ i la renda mediana per família de 35.750 $. Els homes tenien una renda mediana de 33.333 $ mentre que les dones 25.096 $. La renda per capita de la població era de 16.436 $. Entorn del 13,5% de les famílies i el 16,3% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Chateaugay». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Chateaugay». American Fact Finder. Oficina del Cens dels Estats Units, 12-01-2010.
# Tossal d'Espada

El Tossal d'Espada és una muntanya de 1.163 metres que es troba al municipi de la Sénia, a la comarca catalana del Montsià.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Violant d'Aragó

Violant d'Aragó és el nom dels següents personatges:
* Violant d'Aragó i d'Hongria, reina consort de Castella, filla de Jaume I el Conqueridor (1236–1301)
* Violant d'Aragó i de Sicília, duquessa de Calàbria, filla de Pere III el Gran (1273–1302)
* Violant d'Aragó i d'Anjou, comtessa de Luna, filla de Jaume II el Just (1310–1353)
* Violant d'Aragó (reina de Nàpols) (Barcelona, 1381 - Saumur, 1442), reina titular de Nàpols, filla de Joan I el Caçador
* Violant d'Aragó i de Guzmán, comtessa de Niebla, filla natural de Martí I el Jove (–1428)
# Córdoba Open

El Torneig de Córdoba, oficialment conegut com a Córdoba Open, és un torneig de tennis professional que es disputa anualment sobre terra batuda al Estadio Mario Alberto Kempes de Córdoba (Argentina). Actualment pertany a les sèries ATP World Tour 250 del circuit ATP masculí. És un dels quatre torneigs que actualment conformen la denominada gira llatinoamericana de terra batuda, que es juga en les setmanes compreses entre l'Obert d'Austràlia i el començament del Masters d'Indian Wells. El torneig es va crear en substitució de l'Ecuador Open celebrat a Quito.

## Palmarès
### Individual masculí

| Any | Campió | Finalista | Resultat |
| 2024 | Luciano Darderi | Facundo Bagnis | 6−1, 6−4 |
| 2023 | Sebastián Báez | Federico Coria | 6−1, 3−6, 6−3 |
| 2022 | Albert Ramos Viñolas | Alejandro Tabilo | 4−6, 6−3, 6−4 |
| 2021 | Juan Manuel Cerúndolo | Albert Ramos Viñolas | 6−0, 2−6, 6−2 |
| 2020 | Cristian Garín | Diego Schwartzman | 2−6, 6−4, 6−0 |
| 2019 | Juan Ignacio Londero | Guido Pella | 3−6, 7−5, 6−1 |

### Dobles masculins

| Any | Campions | Finalistes | Resultat |
| 2024 | Máximo González Andrés Molteni (2) | Sadio Doumbia Fabien Reboul | 6−4, 6−1 |
| 2023 | Máximo González Andrés Molteni | Sadio Doumbia Fabien Reboul | 6−4, 6−4 |
| 2022 | Santiago González Andrés Molteni | Andrej Martin Tristan-Samuel Weissborn | 7−5, 6−3 |
| 2021 | Rafael Matos Felipe Meligeni Alves | Romain Arneodo Benoît Paire | 6−4, 6−1 |
| 2020 | Marcelo Demoliner Matwé Middelkoop | Leonardo Mayer Andrés Molteni | 6−3, 7−6(4) |
| 2019 | Roman Jebavý Andrés Molteni | Máximo González Horacio Zeballos | 6−4, 7−6(4) |

## Enllaços externs

* Web oficial (castellà)
* Perfil del torneig a l'ATP (anglès)
Córdoba :
2019
2020
2021
2022
2023
2024 :
# Campament Lakebottom

Campament Lakebottom (títol original en anglès, Camp Lakebottom) és una sèrie de televisió d'animació canadenca produïda per 9 Story Media Group que es va estrenar al canal canadenc Teletoon el 4 de juliol de 2013 i a Disney XD als Estats Units el 13 de juliol de 2013, mentre que les temporades 2 i 3 no es van emetre als EUA ni es va repetir en els anys vinents. El programa s'emet als canals de Disney d'arreu del món (excepte Portugal, on s'emet a Biggs i RTP2, i a l'Àsia Sud-oriental), així com a ABC a Austràlia. S'ha doblat al valencià per a À Punt.
L'abril de 2014, Teletoon va renovar el programa per a una segona temporada d'altres 26 episodis, que es va emetre des del 2015 fins al 2016. La tercera temporada va començar a emetre's el 3 de juliol de 2017. La sèrie va emetre el seu darrer episodi el 24 de juliol de 2017.

## Referències

* ↑ «9 Story Show details - Camp Lakebottom». 9story.com. Arxivat de l'original el 3 novembre 2013. [Consulta: 7 juliol 2013].
* ↑ «TELETOON dives into summer with new original series CAMP LAKEBOTTOM». 9 Story Entertainment, 19-06-2013. Arxivat de l'original el 2 novembre 2014. [Consulta: 2 novembre 2014].
* ↑ «Disney XD Zooms Into a "Non-Stop Summer" Beginning Monday, June 17». The Futon Critic, 13-06-2013. [Consulta: 2 novembre 2014].
* ↑ Wolfe, Jennifer. «Disney XD Picks Up Season Two of 'Camp Lakebottom'». awn.com. Animation World Network, 23-06-2014. [Consulta: 3 novembre 2014].
* ↑ «Camp Lakebottom». [Consulta: 9 juliol 2023].
* ↑ Milligan, Mercedes. «9 Story Gets Season Two Order for 'Camp Lakebottom'». Animation Magazine. Animation Magazine, 07-04-2014. Arxivat de l'original el 2014-04-13.
# Castell de Callús

El castell de Callús o castell de Gotmar fou un castell medieval situat en un turó sobre la població de Callús (Bages), del que en resta una torre de planta circular derruïda, d'1,5 m per 7 de diàmetre exterior, i restes de murs de diferents alçades i llargades. És una obra protegida com a Bé Cultural d'Interès Nacional en virtut del decret de castells de l'any 1949.
La primera referència, de mitjans del segle x, en parla amb el nom de Godmare. L'any 1026 s'hi va afegir el nom de Casteluç, que va derivar en Castluç l'any 1054. Fou enderrocat durant la guerra civil de Joan II, el 1462. Conjuntament amb l'antiga parròquia de Sant Sadurní fou el centre de la vida col·lectiva del poble fins a final del segle xix, quan arribà la indústria tèxtil al pas del Cardener.

## Descripció

Del castell de Callús avui solament en resten el basament d'una torre circular situada en el lloc més elevat del turó i alguns fragments de paret escampats pel voltant d'aquella.
El diàmetre exterior de la torre és de 7 m. i l'interior de 4,80 m, mentre que l'alçada assoleix 1,5 m en els punt més elevats. L'aparell d'aquesta construcció circular i la seva distribució és força irregular; els carreus són de mides diferents i estan units amb morter grisenc de sorra i calç. Els fragments de mur més sencers són els situats a l'est, que tenen unes mides de 3,5 m d'alçada per 17 m. de llargada. Altres trams de paret els trobem al cantó nord, a l'angle sud-oest i a l'est. L'aparell és aquí també irregular. En conjunt el castell està en un estat de franca ruïna.

## Història

Castell termenat, dit inicialment "Castell de Gotmar", documentat el 941. El primer nom amb què apareix citat és el de castell de Gedomare l'any 941; al 982 es parla de Gomare que deien Castellet, i al 1026 com a Castell de Godmar que diuen Casteluç. Es creu que Godmar seria nom de la persona que aprisià o construí el primitiu castell.
Els primers senyors coneguts són dos germans de la família Òdena. En Domnuç Bernat d'Odena el 1054 permuta la seva part al seu germà Guillem Bernat a canvi d'altres béns. El 1063 Guillen Bernat infeuda el castell a Bernat Arnal. El castell va continuar en mas dels Odena almenys fins a finals del s.XII.
No apareix cap més senyor fins al 1358, data en la qual figuren com a senyors Ramon Eimeric i Eimeric de Sallent, ciutadans de Manresa. A finals del s. XV passa a la família Descatllar i després als marquesos de Palmerola. El terme d'aquest castell era pràcticament el mateix que el del terme actual.

## Referències

* ↑ Ginesta, Salvador. La Comarca del Bages. Publicacions l'Abadia de Montserrat, 1987, p. 70. ISBN 84-7202-860-7.
* 1 2 3 4 5 6 7 8 9 «Castell de Callús». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 9 novembre 2015].

## Enllaços externs

* «Castell de Callús». Inventari del Patrimoni Arqueològic i Paleontològic de Catalunya. Direcció General del Patrimoni Cultural de la Generalitat de Catalunya.
* Castell de Gotmar a Castells Catalans
# Cheilinus abudjubbe

Cheilinus abudjubbe és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 21,8 cm de longitud total.

## Distribució geogràfica

Es troba al Mar Roig.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Good Life Recordings

Good Life Recordings és un segell discogràfic flamenc, amb seu a la ciutat de Kortrijk, que va ser fundat l'any 1996 per Edward Verhaeghe, que havia estat el cantant del grup Nations on Fire. El segell està especialitzat en música hardcore punk.
Good Life Recordings va publicar la majoria de discos dels grups que formaven part de l'escena metalcore de Flandes Occidental anomenada H8000. Entre els anys 2000 i 2003 Good Life Recordings va acordar amb el segell estatunidenc Trustkill Records de publicar alguns discos d'edició limitada i recopilacions d'alguns dels seus grups. També va publicar el disc Path Of Survival del grup sitgetà Shorebreak.

## Artistes

* 25 Ta Life
* Angel Crew
* Arkangel
* Breach
* Congress
* Integrity
* Morning Again
* Nasty
* No Second Chance
* Shelter
* Shorebreak

## Referències

* ↑ «El hardcore siempre estuvo ahí» (en castellà). MondoSonoro, 07-08-2014. [Consulta: 20 gener 2019].
# Leporinus trimaculatus

Leporinus trimaculatus és una espècie de peix de la família dels anostòmids i de l'ordre dels caraciformes.

## Morfologia

* Els mascles poden assolir 23,2 cm de llargària total.

## Hàbitat

Viu en zones de clima tropical.

## Distribució geogràfica

Es troba a Sud-amèrica: conca del riu Aripuanã.

## Referències

* ↑ Spix J. B. von & Agassiz L. 1829-1831. Selecta genera et species piscium quos in itinere per Brasiliam annos MDCCCXVII-MDCCCXX jussu et auspiciis Maximiliani Josephi I.... colleget et pingendso curavit Dr J. B. de Spix.... Monachii. Selecta Piscium Brasiliam. Part 1: i-xvi + i-ii + 1-82, Pls. 1-48.
* ↑ BioLib (anglès)
* ↑ The Taxonomicon (anglès)
* 1 2 3 FishBase (anglès)

## Bibliografia

* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Benine, R.C. 2002. Moenkhausia levidorsa, a new species from Rio Aripuanã, Amazon basin, Brazil (Characiformes: Characidae). Ichthyol. Explor. Freshwat. 13(4):289-294.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Garavello, J.C. i H.A. Britski 2003. Anostomidae (Headstanders). p. 71-84. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Oyakawa, O.T. 1998. Catalogo dos tipos de peixes recentes do Museu de Zoologia da USP. I. Characiformes (Teleostei: Ostariophysi). Pap. Avuls. Zool. 39(23):443-507.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Cohomologia

En matemàtiques, específicament en topologia algebraica, cohomologia és un terme genèric per a una successió de grups abelians definits a partir d'una co-cadena complexa. És a dir, la cohomologia es defineix com l'estudi abstracte de co-cadenes, cociclos, i cofronteres. La cohomologia pot ser pensada com un mètode d'assignació d'invariants algebraics a un espai topològic que té una estructura algebraica més refinada que la que té homologia. La cohomologia sorgeix d'una dualització algebraica de la construcció de l'homologia. En termes menys abstractes, les co-cadenes en el seu sentit fonamental d'assignar 'quantitats' a les cadenes de la teoria d'homologia.
Des dels seus inicis a la topologia, aquesta idea es va convertir en un mètode destacat en les matemàtiques de la segona meitat del segle XX; començant per la idea inicial d'homologia com una relació invariant topològica sobre les cadenes, el rang d'aplicacions de les teories d'homologia i cohomologia s'ha estès sobre la geometria i l'àlgebra abstracta. La terminologia tendeix a ocultar el fet que en moltes aplicacions la cohomologia, una teoria contravariant, és més natural que una homologia. En un nivell bàsic això es relaciona amb les funcions i pullbacks en situacions geomètriques: donats dos espais X i I, i algun tipus de funció F en I, per tot mapeig f : X → la composició de I amb f crea una funció F o f en X. Els grups de cohomologia moltes vegades també tenen un producte natural, el cup product, que els atorga una estructura d'anell.
En realitat, una teoria d'homologia general hauria d'haver tingut un significat ampli que abastés tant a l'homologia i a la cohomologia : Al cap i a la fi la direcció de les fletxes en una cadena complexa no és més que una convenció de signes.
# Campament Ariel Xaron

El Campament Ariel Xaron (en hebreu: מחנה אריאל שרון) (transliterat: Machane Ariel Sharon) també és anomenat la ciutat de les bases d'entrenament (en hebreu: עיר הבה"דים), és un complex de bases militars en construcció, que es troba en el desert del Néguev, en el sud d'Israel. El complex forma part de les Forces de Defensa d'Israel, i el seu nom prové de l'ex-Primer Ministre d'Israel, el polític i ex-militar israelià Ariel Xaron. L'import total del projecte és d'uns 50.000 milions de nous xéquels israelians (NIS).
Després de la finalització de les obres, serà la major base militar del país, comptarà amb la capacitat per acullir i entrenar a uns 10.000 reclutes. La base està situada prop de Jeroham, i prop de l'encreuament de Negev Junction entre les carreteres 40 i 224.
El complex servirà com una instal·lació d'entrenament militar, i acullirà a les bases 6, 7, 10, 11, 13, i 20, i també inclourà zones de reclutament i entrenament per no combatents. En total el complex cobrirà una àrea d'uns 230 dunams, (uns 230.000 metres quadrats).

## Referències

* ↑ Israel to Issue Bonds to Pay for Mass Army Relocation Meirav Arlosoroff Apr 02, 2014 2:52 AM
# Charles Mantelet

Charles Mantelet (París, 10 de novembre de 1894 - París, 2 de maig de 1955) va ser un ciclista francès, que va córrer entre 1917 i el 1930. La seva única victòria destacada fou la París-Tours de 1918.

## Palmarès

* 1914
** 1r a la París-Évreux
* 1918
** 1r a la París-Tours
** 2n a la Tours-París
* 1921
** 2n al Circuit de Xampanya
* 1923
** 2n al Circuit de París
# Fortunata y Jacinta (sèrie de televisió)

Fortunata y Jacinta va ser una minisèrie de deu capítols basada en la novel·la homònima de l'escriptor canari Benito Pérez Galdós, ambientada al Madrid de la segona meitat del segle xix, adaptada per Ricardo López Aranda i Mario Camus, dirigida per aquest, i emesa per Televisió Espanyola el 1980.
La cèlebre novel·la ja havia estat portada al cinema per Angelino Fons el 1970. El 30 d'abril de 2009 la sèrie va ser reestrenada en la pàgina web de Ràdio Televisió Espanyola, on es poden veure íntegres tots els capítols i de forma permanent i gratuïta.
Va comptar amb un pressupost de 160 milions de pessetes.

## Repartiment

* Ana Belén - Fortunata
* Maribel Martín - Jacinta
* Mario Pardo - Maximiliano Rubín
* François-Eric Gendron - Juanito Santa Cruz
* Fernando Fernán Gómez - Don Evaristo Feijoo
* Charo López - Mauricia la Dura
* Francisco Rabal - José Izquierdo
* María Luisa Ponte - Doña Lupe Rubín
* Jean-Marc Thibault - Don Baldomero Santa Cruz
* Mary Carrillo - Doña Bárbara Arnáiz
* Manuel Alexandre - Plácido Estupiñá
* Francisco Algora - Nicolás Rubín
* Luis Ciges - José Ido del Sagrario
* Tote García Ortega - Segunda Izquierdo
* Francisco Marsó - Jacinto Villalonga
* Julio Núñez - Manuel Moreno Isla
* Manuel Zarzo - Segismundo Ballester
* Cristina Torres - Papitos
* Alejandro Enciso - Juan Pablo Rubín
* Berta Riaza - Doña Guillermina
* Mirta Miller - Aurora Samaniego
* Antonio Passy - Francisco Torquemada
* María Elena Flores

## Premis

* Fotogramas de Plata 1980: millor intèrpret de televisió (Ana Belén)
* Premis TP d'Or: millor sèrie nacional. Millor actriu (Ana Belén)
* Premis Ondas: Nacional de Televisió

## Enllaços externs

* Web oficial: Torna a veure els capítols de "Fortunata y Jacinta"

## Referències

* ↑ rtve.es Tots els capítols de Fortunata i Jacinta online (30 d'abril de 2009)
* ↑ rtve.es RTVE.es recupera per als internautes 13 clàssics literaris (30 de gener de 2009)
* ↑ Diari El País (16 de juliol de 1987): TVE reposa 'Fortunata y Jacinta', adaptació de la novel·la de Galdós
# Good Old-Fashioned Lover Boy

«Good Old-Fashioned Lover Boy» és el tercer senzill i la vuitena cançó de l'àlbum A Day at the Races de Queen. Escrita per Freddie Mercury, la cançó es va llançar com a senzill l'any 1977. «Good Old-Fashioned Lover Boy» està inspirada en music-hall, una forma d'espectacle popular durant l'època victoriana.

## Referències

* ↑ Matt Richards,Mark Langthorne. Somebody to Love: The Life, Death and Legacy of Freddie Mercury. Simon and Schuster, 2016. ISBN 9781681881881.
* ↑ Georg Purvis. Queen: Complete Works. Titan Books, 24 agost 2012, p. 115. ISBN 978-1-78116-287-3.
# ActarBirkhäuser

ActarBirkhäuser va ser la primera editorial de llibres d'arquitectura del món. El grup incloïa dues marques editorials: d'una banda, Editorial ACTAR, amb seu a Barcelona i Nova York, és una prestigiosa editorial de llibres d'arquitectura, disseny gràfic i art contemporani; d'altra banda, Birkhäuser, que fou comprada per la primera en 2009, amb seus a Basilea i Berlín, és l'editorial més antiga d'Europa d'arquitectura i disseny i una reconeguda marca en tot el món.

## Referències

* ↑ «Actar se convierte en la primera editorial de libros de arquitectura del mundo» (en castellà). Scalae, Agència documental d'Arquitectura, 16-12-2009. Arxivat de l'original el 3 de març 2016. [Consulta: 22 febrer 2011].
* ↑ «ACTAR compra la editorial de arquitectura y diseño Birkhäuser del grupo Springer y se convierte en la primera editorial de libros de arquitectura del mundo» (en castellà). Actar, 16-12-2009. Arxivat de l'original el 27 de setembre 2011. [Consulta: 22 febrer 2011].

## Enllaços externs

* ActarBirkhäuser - Lloc web oficial
# Conill gegant valencià

El conill gegant valencià o també mal anomenat conill gegant espanyol és una raça de conill autòctona del País Valencià. Es tracta d'una raça normalment pesa entre 5,5 i 7 kg.

## Referències

* ↑ «Recuperan una raza de conejo gigante original de Valencia». [Consulta: 19 maig 2011].
* «Raza conejo gigante de España». Fitxa. Revista AE. Sociedad Española de Agricultura Ecológica / Sociedad Española de Agroecologia. [Consulta: 3 febrer 2014].
# Cohiniac

Cohiniac (en bretó Kaouennieg, gal·ló Coheinyac) és un municipi francès, situat a la regió de Bretanya, al departament de Costes del Nord. L'any 1999 tenia 351 habitants.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 419 | 408 | 393 | 390 | 370 | 351 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001- | Michel Querrien | PS |